Twalumba | LekkeSlaap
Twalumba, wat "dankie" beteken, is stapafstand van die Krugerwildtuin-heining in Marlothpark af. Dit is ideaal vir groepe vriende en gesinne.
Verblyf is beskikbaar in 3 eenhede wat slaapplek bied aan 6 tot 12 gaste. Elke dubbelverdieping-eenheid het slaapplek vir 4 gaste. Daar is lugversorging in elke eenheid. Die slaapkamer op die boonste verdieping beskik oor 'n dubbelbed en daar is 2 enkelbeddens op die onderste verdieping. Die onderste badkamer het 'n stort en die boonste badkamer het 'n bad. Elke eenheid het 'n gas geyser, so daar is te alle tye warm water. Gaste moet asb. hulle eie swemhanddoeke saambring.
Elke eenheid het 'n yskas en koffie- en teemaakgeriewe. Al die eenhede maak van 'n gemeenskaplike kombuis gebruik met 'n mikrogolfoond, stoof, yskas en koffie- en teemaakgeriewe. Daar is ook 'n wasmasjien beskikbaar.
Die eenhede deel die gebruik van 'n gemeenskaplike kombuis, braai-area en swembad. WiFi is ook beskikbaar.
Troeteldiere en harde musiek word ongelukkig nie toegelaat nie.
In Marlothpark kan gaste wild sien rondloop en verskeie voëlspesies opsoek. Verskeie restaurante en Bushveld Atlantis Waterpark kan ook besoek word. Die omgewing is wonderlik vir stap en fietsry.